**ИНФОРМАЦИЯ ЗА ПРОЕКТ „ЗАЕДНО ЗА ПО-ДОБЪР ЖИВОТ“**

Община Видин е Бенефициент по проект „Заедно за по-добър живот“, който се финансира от две Оперативни програми „Развитие на човешките ресурси“ 2014-2020 и Наука и образование за интелигентен растеж“ 2014-2020 по приоритетни оси „Намаляване на бедността и насърчаване на социалното включване“ по ОП РЧР и приоритетна ос „Образователна среда за активно социално приобщаване“ по ОП НОИР.

Проектът е финансиран по административен договор за предоставяне на безвъзмездна финансова помощ с рег. № по ОПРЧР BG05M9OP001-2.018-0044-С01 и с рег. № по ОПНОИР BG05M9OP001-2.018-0044-2014BG05M2OP001-С01, съфинансиран от Европейския съюз чрез Европейския социален фонд.

Проектът е на обща стойност 842518,06 лв., от които 498539,81 лв. по ОП РЧР (423758,84 лв. от ЕСФ и 74780,97 лв. национално финансиране) и 343978,25 лв. по ОП НОИР (292381,51 лв. от ЕСФ и 51596,74 лв. национално финансиране).

Партньори на Община Видин по проекта са Сдружение „Развитие на личността и човешките общности“ – гр. Плевен, „Хена“ ООД – гр. Видин, СУ „Св. св. Кирил и Методий“ – гр. Видин и ДГ „Русалка“ – гр. Видин.

Асоциирани партньори са Министерство на образованието и науката, Агенция за социално подпомагане, Агенцията по заетостта и Регионална здравна инспекция Видин.

Общата цел на проекта е да допринесе за повишаване качеството на живот, социалното включване и намаляване на бедността, както и за трайната интеграция на най-маргинализираните общности и уязвими групи, вкл. ромите на територията на Община Видин.

Предвидени са за изпълнение осем дейности, както следва: по ОП РЧР: Дейност 1 - „Подобряване достъпа до заетост", Дейност 2 - „Подобряване достъпа до социални и здравни услуги”, Дейност 3 - „Развитие на местните общности и преодоляване на негативните стереотипи” и по ОП НОИР: Дейност 4 – „Работа с родители без разлика от етническия им произход за разясняване ползите от образователната интеграция и приемането на различието - Училище за родители на деца от предучилищна възраст“, Дейност 5 – „Кариерно консултиране и професионално ориентиране на учениците от етническите малцинства и търсещи или получили международна закрила методът " Баланс на компетентностите", Дейност 6 – „Подобряване на образователната среда в детски градини и училища, извън ромските махали в градовете, в които се обучават интегрирано деца и ученици от етническите малцинства и търсещи или получили международна закрила“, Дейност 7 – „Допълнително обучение по български език за децата и учениците (вкл. за децата и учениците, търсещи или получили международна закрила), за които българският език не е майчин“, Дейност 8 – „Преодоляване на негативни обществени нагласи, основани на етнически произход и културна идентичност и Допълнителни занимания със застрашени от отпадане от училище ученици от етническите малцинства и учениците, търсещи или получили международна закрила“.